Jazva po nástrihu
Dobrý deň mámproblém s jazvou po epiziotomii neskutočne ma pichá ťahá a na dotyk Je boľava. Lekári hovoria že je v poriadku ale mne z nej strieľa bolesť do celej nohy až do päty. Je nq to niečo?
Dobrý deň,
ďakujeme za Vašu otázku.
To, ako dlho sa hojí zašitá rana, je individuálne a do veľkej miery závisí od jej veľkosti. V prípade, že sa jedná o čerstvú ranu, na urýchlenie hojenia a predchádzanie infekcii sa odporúča omývanie rodidiel odvarom z repíka na sťahovanie rany. Pri väčších ranách je možné použiť gély na podporu hojenia. Najväčší tlak sa na oblasť hrádze vyvíja počas sedenia. Odporúčam preto odpočívať čo najviac po ležiačky. V prípade, že sa jedná o zacelenú ranu, aj táto si vyžaduje starostlivosť. Masážou hrádze podporíte hĺbkové dohojenie jazvy, zvýšite jej elasticitu a zabránite stvrdnutiu. Taktiež môže byť nápomocné cvičenie pod odborným dohľadom fyzioterapeuta.
Bolesť vystreľujúca do nohy môže mať rôzne príčiny. Odporúčam zvážiť aj pôvod nesúvisiaci priamo s jazvou po epiziotómii. To, či je potrebné vykonať vyšetrenia pre zistenie príčiny vystreľujúcej bolesti, je však na ošetrujúcom lekárovi.
Prajem skorú úľavu od ťažkostí.
S pozdravom
PharmDr. Veronika Kiabová